คำสั่งหัวหน้าคณะรักษาความสงบแห่งชาติที่ ๑๙/๒๕๖๑เรื่อง กลไกในการขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดอง ตามที่ได้มีการกำหนดทิศทางการดำเนินการของบางองค์กรเพื่อแก้ปัญหาและปรับปรุงประสิทธิภาพการดำเนินงานในด้านการให้คำปรึกษาทางเศรษฐกิจและสังคมการพัฒนาการเมืองและการปฏิรูปกฎหมาย ให้สอดคล้องกับการดำเนินการในช่วงการเตรียมการในเรื่องยุทธศาสตร์ชาติและการปฏิรูปประเทศตลอดจนการดำเนินการอื่นในช่วงระหว่างการจัดทำและประกาศใช้บังคับของรัฐธรรมนูญแห่งราชอาณาจักรไทยเพื่อให้การบริหารงานภาครัฐเป็นไปอย่างมีประสิทธิภาพและไม่เกิดความซ้ำซ้อน โดยได้มีการยกเลิกพระราชบัญญัติสภาที่ปรึกษาเศรษฐกิจและสังคมแห่งชาติพ.ศ. ๒๕๔๓ พระราชบัญญัติสภาพัฒนาการเมือง พ.ศ. ๒๕๕๑ และพระราชบัญญัติคณะกรรมการปฏิรูปกฎหมาย พ.ศ. ๒๕๕๓ เว้นแต่บทบัญญัติในส่วนที่เกี่ยวกับการดำเนินการของสำนักงานสภาที่ปรึกษาเศรษฐกิจและสังคมแห่งชาติสำนักงานสภาพัฒนาการเมือง กองทุนพัฒนาการเมืองภาคพลเมือง และสำนักงานคณะกรรมการปฏิรูปกฎหมายเพื่อให้หน่วยงานดังกล่าวยังสามารถปฏิบัติหน้าที่ในการสนับสนุนภารกิจตามที่นายกรัฐมนตรีมอบหมายตามความเหมาะสมได้ต่อไปตามที่กำหนดในคำสั่งหัวหน้าคณะรักษาความสงบแห่งชาติ ที่ ๗๑/๒๕๕๙เรื่อง การยกเลิกกฎหมายว่าด้วยสภาที่ปรึกษาเศรษฐกิจและสังคมแห่งชาติ กฎหมายว่าด้วยสภาพัฒนาการเมืองและกฎหมายว่าด้วยคณะกรรมการปฏิรูปกฎหมาย ลงวันที่ ๑๓ ธันวาคม พุทธศักราช ๒๕๕๙โดยที่ปัจจุบันได้มีการกำหนดภารกิจและบทบาทของหน่วยงานที่มีหน้าที่รับผิดชอบในส่วนที่เกี่ยวข้องกับการดำเนินการตามยุทธศาสตร์ชาติและการปฏิรูปประเทศตลอดจนการดำเนินการตามบทบัญญัติของรัฐธรรมนูญเป็นที่ชัดเจนแล้ว สมควรปรับปรุงบทบาทและภารกิจของหน่วยงานข้างต้นไม่ให้มีความซ้ำซ้อนในขณะเดียวกันควรกำหนดกลไกในการขับเคลื่อนภารกิจในการปฏิรูปและการบริหารราชการแผ่นดินเพื่อเร่งรัดการดำเนินการตามนโยบายสำคัญและเร่งด่วนของรัฐบาลให้เป็นไปอย่างมีประสิทธิภาพอันจะเป็นประโยชน์ต่อการปฏิรูปและการบริหารราชการแผ่นดินให้เป็นไปด้วยความเรียบร้อยอาศัยอำนาจตามความในมาตรา๒๖๕ ของรัฐธรรมนูญแห่งราชอาณาจักรไทย ประกอบกับมาตรา ๔๔ ของรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗ หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ ๑ ในคำสั่งนี้สำนักงาน หมายความว่า สำนักงานขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดองผู้อำนวยการ หมายความว่า ผู้อำนวยการสำนักงานขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดองคณะกรรมการ หมายความว่า คณะกรรมการขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดองข้อ ๒ ให้ยกเลิกมาตรา ๒๗ แห่งพระราชบัญญัติสภาที่ปรึกษาเศรษฐกิจและสังคมแห่งชาติพ.ศ. ๒๕๔๓ และมาตรา ๒๗/๒ แห่งพระราชบัญญัติสภาที่ปรึกษาเศรษฐกิจและสังคมแห่งชาติพ.ศ. ๒๕๔๓ ซึ่งแก้ไขเพิ่มเติมโดยพระราชบัญญัติสภาที่ปรึกษาเศรษฐกิจและสังคมแห่งชาติ(ฉบับที่ ๒) พ.ศ. ๒๕๔๗ให้โอนบรรดากิจการทรัพย์สิน งบประมาณ สิทธิ หนี้ และภาระผูกพันและให้โอนข้าราชการ พนักงานราชการลูกจ้างและอัตรากำลังของสำนักงานสภาที่ปรึกษาเศรษฐกิจและสังคมแห่งชาติไปเป็นของหน่วยงานของรัฐตามที่นายกรัฐมนตรีประกาศกำหนดโดยให้ได้รับยกเว้นไม่ต้องดำเนินการตามหลักเกณฑ์หรือขั้นตอนที่กำหนดไว้ในกฎหมาย กฎระเบียบ หรือมติคณะรัฐมนตรีที่เกี่ยวข้องข้อ ๓ ให้ยกเลิกหมวด ๓ แห่งพระราชบัญญัติสภาพัฒนาการเมืองพ.ศ. ๒๕๕๑ให้โอนบรรดากิจการทรัพย์สิน งบประมาณ สิทธิ หนี้ และภาระผูกพัน และให้โอนพนักงานลูกจ้างและอัตรากำลังของสำนักงานสภาพัฒนาการเมืองไปเป็นของสถาบันพระปกเกล้าตามที่นายกรัฐมนตรีประกาศกำหนดโดยให้ได้รับยกเว้นไม่ต้องดำเนินการตามหลักเกณฑ์หรือขั้นตอนที่กำหนดไว้ในกฎหมาย กฎ ระเบียบ หรือมติคณะรัฐมนตรีที่เกี่ยวข้องให้พนักงานและลูกจ้างของสำนักงานสภาพัฒนาการเมืองที่โอนมาปฏิบัติราชการหรือปฏิบัติงานในสถาบันพระปกเกล้ายังคงได้รับเงินเดือน เงินประจำตำแหน่ง ค่าจ้าง ค่าตอบแทนและสวัสดิการเท่าที่เคยได้รับอยู่เดิมโดยให้สถาบันพระปกเกล้าพิจารณานำระเบียบว่าด้วยการบริหารงานบุคคลการจัดสวัสดิการและสิทธิประโยชนอื่นแก่ผู้ปฏิบัติงานของสำนักงานสภาพัฒนาการเมืองมาใช้บังคับไปพลางก่อนเท่าที่จำเป็นบรรดาบทบัญญัติแห่งกฎหมายกฎ ระเบียบ ข้อบังคับ ประกาศ คำสั่งหรือมติคณะรัฐมนตรีใดที่อ้างถึงสำนักงานสภาพัฒนาการเมืองและพนักงานหรือลูกจ้างของสำนักงานสภาพัฒนาการเมืองให้ถือว่าอ้างถึงสถาบันพระปกเกล้าพนักงานหรือลูกจ้างหรือผู้ปฏิบัติงานในสถาบันพระปกเกล้า แล้วแต่กรณีข้อ ๔ ให้ยกเลิกหมวด ๔ แห่งพระราชบัญญัติสภาพัฒนาการเมืองพ.ศ. ๒๕๕๑ และให้โอนเงินและทรัพย์สินของกองทุนพัฒนาการเมืองภาคพลเมืองที่คงเหลือนำส่งคลังเป็นรายได้แผ่นดินข้อ ๕ ให้ยกเลิกหมวด๓ แห่งพระราชบัญญัติคณะกรรมการปฏิรูปกฎหมาย พ.ศ. ๒๕๕๓ และให้โอนบรรดากิจการ ทรัพย์สิน งบประมาณ สิทธิ หนี้และภาระผูกพัน และให้โอนพนักงานลูกจ้างและอัตรากำลังของสำนักงานคณะกรรมการปฏิรูปกฎหมายไปเป็นของสำนักงานผู้ตรวจการแผ่นดินหรือหน่วยงานของรัฐตามที่นายกรัฐมนตรีประกาศกำหนดโดยให้ได้รับยกเว้นไม่ต้องดำเนินการตามหลักเกณฑ์หรือขั้นตอนที่กำหนดไว้ในกฎหมาย กฎระเบียบ หรือมติคณะรัฐมนตรีที่เกี่ยวข้องให้พนักงานและลูกจ้างของสำนักงานคณะกรรมการปฏิรูปกฎหมายที่โอนมาปฏิบัติราชการหรือปฏิบัติงานในสำนักงานผู้ตรวจการแผ่นดินหรือหน่วยงานของรัฐตามวรรคหนึ่งยังคงได้รับเงินเดือนเงินประจำตำแหน่งค่าจ้าง ค่าตอบแทนและสวัสดิการเท่าที่เคยได้รับอยู่เดิมโดยให้สำนักงานผู้ตรวจการแผ่นดินพิจารณานำระเบียบว่าด้วยการบริหารงานบุคคลการจัดสวัสดิการ และสิทธิประโยชน์อื่นแก่ผู้ปฏิบัติงานของสำนักงานคณะกรรมการปฏิรูปกฎหมายมาใช้บังคับไปพลางก่อนเท่าที่จำเป็นข้อ ๖ การดำเนินการในส่วนที่เกี่ยวกับการโอนบรรดาทรัพย์สินงบประมาณ สิทธิ หนี้ และภาระผูกพันของสำนักงานสภาที่ปรึกษาเศรษฐกิจและสังคมแห่งชาติสำนักงานสภาพัฒนาการเมืองและสำนักงานคณะกรรมการปฏิรูปกฎหมาย ให้พิจารณาตามความเหมาะสมและจำเป็นและสอดคล้องกับหลักการที่กำหนดไว้ในข้อ ๕/๑ ของคำสั่งหัวหน้าคณะรักษาความสงบแห่งชาติ ที่ ๓/๒๕๖๐ เรื่อง การขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดอง ลงวันที่ ๑๗ มกราคมพุทธศักราช ๒๕๖๐ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๑๘/๒๕๖๐ เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติที่ ๓/๒๕๖๐ ลงวันที่ ๓ เมษายน พุทธศักราช๒๕๖๐ข้อ ๗ ให้เพิ่มความต่อไปนี้ เป็น (๑๕) ของมาตรา ๗ แห่งพระราชบัญญัติปรับปรุงกระทรวง ทบวง กรม พ.ศ. ๒๕๔๕ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๔๖/๒๕๖๐ เรื่อง การจัดตั้งสำนักงานบริหารจัดการทรัพยากรน้ำแห่งชาติลงวันที่ ๒๕ ตุลาคม พุทธศักราช ๒๕๖๐(๑๕) สำนักงานขับเคลื่อนการปฏิรูปประเทศ ยุทธศาสตร์ชาติและการสร้างความสามัคคีปรองดองข้อ ๘ ให้สำนักงานเป็นส่วนราชการรูปแบบเฉพาะเทียบเท่ากรมที่ไม่สังกัดสำนักนายกรัฐมนตรีกระทรวงหรือทบวงอยู่ในบังคับบัญชาขึ้นตรงต่อนายกรัฐมนตรี โดยวิธีการปฏิบัติราชการและการบริหารงานการบริหารบุคคล การจัดโครงสร้าง การแบ่งส่วนงานหน้าที่และอำนาจของส่วนงานและอัตรากำลังให้เป็นไปตามที่คณะรัฐมนตรีกำหนดให้การงบประมาณการเงินการคลัง การพัสดุและการจัดการทรัพย์สินของสำนักงานเป็นไปตามข้อบังคับของสำนักงานให้มีผู้อำนวยการสำนักงานขับเคลื่อนการปฏิรูปประเทศยุทธศาสตร์ชาติ และการสร้างความสามัคคีปรองดองซึ่งคณะรัฐมนตรีแต่งตั้ง เป็นผู้บังคับบัญชาข้าราชการพนักงาน และลูกจ้างในสำนักงาน และรับผิดชอบในการปฏิบัติราชการขึ้นตรงต่อนายกรัฐมนตรีข้อ ๙ ให้สำนักงานเป็นส่วนราชการตามกฎหมายว่าด้วยวิธีการงบประมาณและกฎหมายว่าด้วยเงินคงคลังข้อ ๑๐ นายกรัฐมนตรีอาจสั่งให้ข้าราชการ พนักงานราชการหรือเจ้าหน้าที่ของรัฐในส่วนราชการหรือหน่วยงานของรัฐไปช่วยปฏิบัติงานในสำนักงานโดยมีกำหนดเวลาตามที่ตกลงกับผู้บังคับบัญชาของหน่วยงานของรัฐก็ได้และให้องค์กรกลางบริหารงานบุคคลหรือองค์กรอื่นที่มีอำนาจหน้าที่ทำนองเดียวกันของส่วนราชการหรือหน่วยงานของรัฐนั้นจัดให้ส่วนราชการหรือหน่วยงานของรัฐที่จัดส่งบุคคลดังกล่าวไปปฏิบัติหน้าที่ยังสำนักงานมีอัตรากำลังแทนตามความจำเป็นแต่ไม่เกินจำนวนอัตรากำลังที่จัดส่งไปให้บุคคลที่ได้รับคำสั่งให้ไปปฏิบัติงานในสำนักงานตามวรรคหนึ่งมีสิทธิได้รับเงินประจำตำแหน่งในอัตราที่ได้รับอยู่เดิมต่อไป สำหรับสิทธิประโยชน์อื่นให้เป็นไปตามกฎหมายว่าด้วยการนั้นข้อ ๑๑ ให้สำนักงานมีหน้าที่และอำนาจ ดังต่อไปนี้(๑) เสนอแนะมาตรการและแนวทางการดำเนินการแก้ไขปัญหา และติดตามความก้าวหน้าในการดำเนินการตามมติของคณะกรรมการและคณะกรรมการตามข้อ ๑๒ โดยมุ่งเน้นภารกิจเชิงบูรณาการและปฏิบัติการเพื่อให้การขับเคลื่อนการปฏิรูปประเทศตามแผนการปฏิรูปประเทศนโยบายการปฏิรูปของรัฐบาลยุทธศาสตร์ชาติ แผนแม่บท และแผนการสร้างความสามัคคีปรองดองเป็นไปอย่างมีประสิทธิภาพ(๒) บูรณาการข้อมูลสารสนเทศเกี่ยวกับการดำเนินการตามแผนการปฏิรูปประเทศยุทธศาสตร์ชาติแผนแม่บทและแผนการสร้างความสามัคคีปรองดอง(๓) ประสานความร่วมมือกับคณะกรรมการยุทธศาสตร์ชาติ คณะกรรมการจัดทำยุทธศาสตร์ชาติคณะกรรมการปฏิรูปประเทศและคณะกรรมการ คณะอนุกรรมการ และคณะทำงานตามข้อ ๑๒ รวมทั้งหน่วยงานของรัฐที่เกี่ยวข้อง(๔) รับเรื่องร้องเรียนหรือร้องทุกข์จากประชาชนเกี่ยวกับการดำเนินการตามแผนการปฏิรูปประเทศยุทธศาสตร์ชาติแผนแม่บท และแผนการสร้างความสามัคคีปรองดองของหน่วยงานของรัฐ(๕) จัดฝึกอบรมและประเมินผลหลักสูตรการบริหารราชการแผ่นดินตามกรอบการปฏิรูปประเทศยุทธศาสตร์ชาติและการสร้างความสามัคคีปรองดอง (ป.ย.ป.) ทุกระดับ(๖) ดำเนินการอื่นตามที่นายกรัฐมนตรีมอบหมายข้อ ๑๒ นอกจากหน้าที่และอำนาจตามข้อ ๑๑ แล้ว ให้สำนักงานรับผิดชอบในงานธุรการงานทางวิชาการและเป็นฝ่ายเลขานุการให้แก่คณะกรรมการ คณะอนุกรรมการ และคณะทำงาน ดังต่อไปนี้(๑) คณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง(ป.ย.ป.) คณะกรรมการบริหารราชการแผ่นดินเชิงยุทธศาสตร์คณะกรรมการเตรียมการปฏิรูปประเทศคณะกรรมการเตรียมการยุทธศาสตร์ชาติ และคณะกรรมการเตรียมการเพื่อสร้างความสามัคคีปรองดองตามคำสั่งหัวหน้าคณะรักษาความสงบแห่งชาติ ที่ ๓/๒๕๖๐ ลงวันที่๑๗ มกรำคม ๒๕๖๐(๒) คณะกรรมการขับเคลื่อนและเร่งรัดการดำเนินงานตามนโยบายของรัฐบาล (กขร.) ตามคำสั่งนายกรัฐมนตรี ที่ ๑๑๓/๒๕๕๗ ลงวันที่ ๒๔ กันยายน ๒๕๕๗(๓) คณะกรรมการขับเคลื่อนและปฏิรูปการบริหารราชการแผ่นดิน (กขป.) รวม ๕ คณะตามมติคณะรัฐมนตรีเมื่อวันที่ ๑๗ พฤศจิกายน๒๕๕๘ และวันที่ ๑๓ กุมภาพันธ์ ๒๕๖๑(๔) คณะกรรมการติดตามการปฏิบัติงานตามนโยบายของรัฐบาล (คตน.) ตามคำสั่งสำนักนายกรัฐมนตรี ที่ ๑๔๓/๒๕๕๙ ลงวันที่ ๒๓มิถุนายน ๒๕๕๙(๕) คณะกรรมการดำเนินการปฏิรูปกฎหมายในระยะเร่งด่วน ตามคำสั่งสำนักนายกรัฐมนตรีที่๓๓๑/๒๕๖๐ ลงวันที่ ๗ ธันวาคม ๒๕๖๐(๖) คณะกรรมการขับเคลื่อนการปฏิรูปประเทศ ตามคำสั่งสำนักนายกรัฐมนตรี ที่ ๘๘/๒๕๖๑ ลงวันที่ ๑๗ เมษายน ๒๕๖๑(๗) คณะกรรมการอำนวยการต่อต้านการทุจริตแห่งชาติ (ศอตช.) ตามคำสั่งสำนักนายกรัฐมนตรีที่ ๒๒๖/๒๕๕๗ ลงวันที่ ๒๔พฤศจิกายน ๒๕๕๗(๘) คณะกรรมการประสานและขับเคลื่อนนโยบายสานพลังประชารัฐประจำจังหวัด (คสป.) ตามคำสั่งสำนักนายกรัฐมนตรี ที่ ๑๐๖/๒๕๕๙ ลงวันที่ ๒ พฤษภาคม ๒๕๕๙(๙) คณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย THAILAND 4.0 ตามคำสั่งนายกรัฐมนตรี ที่ ๑๙๔/๒๕๖๐ ลงวันที่ ๑๐ สิงหาคม ๒๕๖๐(๑๐) คณะกรรมการขับเคลื่อนการพัฒนาประเทศตามโครงการไทยนิยม ยั่งยืน ตามคำสั่งสำนักนายกรัฐมนตรีที่ ๒๑/๒๕๖๑ ลงวันที่ ๒๒ มกราคม ๒๕๖๑(๑๑) คณะกรรมการ คณะอนุกรรมการ หรือคณะทำงานอื่นตามที่คณะรัฐมนตรีมอบหมายให้สำนักงานทำหน้าที่ประสานงานติดตามและรายงานผลการดำเนินการของคณะกรรมการตามวรรคหนึ่งต่อคณะกรรมการตามข้อ ๑๓ เป็นประจำทุกเดือนเพื่อประโยชน์ในการขับเคลื่อนการปฏิรูปประเทศยุทธศาสตร์ชาติ และการสร้างความสามัคคีปรองดอง นายกรัฐมนตรีอาจมีคำสั่งแต่งตั้งคณะกรรมการคณะอนุกรรมการ หรือคณะทำงานอื่นอีกได้ รวมทั้งมีอำนาจยกเลิก ยุบรวม เปลี่ยนชื่อ และปรับปรุงองค์ประกอบหรือหน้าที่และอำนาจของคณะกรรมการคณะอนุกรรมการ หรือคณะทำงานตามวรรคหนึ่งได้ข้อ ๑๓ ให้มีคณะกรรมการขับเคลื่อนการปฏิรูปประเทศยุทธศาสตร์ชาติ และการสร้างความสามัคคีปรองดอง ประกอบด้วย นายกรัฐมนตรีเป็นประธานกรรมการรองนายกรัฐมนตรีคนหนึ่งที่นายกรัฐมนตรีมอบหมายเป็นรองประธานกรรมการ และรัฐมนตรีที่นายกรัฐมนตรีมอบหมายโดยความเห็นชอบของคณะรัฐมนตรีจำนวนไม่เกินสามคนปลัดกระทรวงกลาโหม เลขาธิการคณะกรรมการพัฒนาการเศรษฐกิจและสังคมแห่งชาติ เลขาธิการคณะกรรมการพัฒนาระบบราชการเลขาธิการคณะกรรมการข้าราชการพลเรือน เลขาธิการคณะกรรมการกฤษฎีกา ผู้อำนวยการสำนักงบประมาณและกรรมการผู้ทรงคุณวุฒิซึ่งนายกรัฐมนตรีแต่งตั้งจากภาคเอกชนโดยความเห็นชอบของคณะรัฐมนตรีจำนวนไม่เกินสามคนเป็นกรรมการให้ผู้อำนวยการเป็นกรรมการและเลขานุการและให้ผู้อำนวยการแต่งตั้งข้าราชการในสำนักงานเป็นผู้ช่วยเลขานุการไม่เกินสองคนข้อ ๑๔ ให้คณะกรรมการมีหน้าที่และอำนาจ ดังต่อไปนี้(๑) กำหนดนโยบายและแนวทางในการขับเคลื่อนและบูรณาการการปฏิรูปประเทศตามแผนการปฏิรูปประเทศนโยบายการปฏิรูปของรัฐบาล ยุทธศาสตร์ชาติ แผนแม่บท และแผนการสร้างความสามัคคีปรองดอง(๒) เร่งรัด ขับเคลื่อนกำกับดูแล และประเมินผลการดำเนินการของคณะกรรมการ คณะอนุกรรมการและคณะทำงานตามข้อ๑๒ เพื่อให้การขับเคลื่อนการปฏิรูปประเทศตามแผนการปฏิรูปประเทศนโยบายการปฏิรูปของรัฐบาลยุทธศาสตร์ชาติ แผนแม่บท และแผนการสร้างความสามัคคีปรองดองบรรลุเป้าหมายและเป็นไปอย่างมีประสิทธิภาพ(๓) กำกับ ดูแล ติดตาม และประเมินผลการดำเนินงานของสำนักงานให้เป็นไปตามข้อ ๑๑และข้อ ๑๒(๔) แต่งตั้งคณะที่ปรึกษาเพื่อพิจารณาหรือปฏิบัติการอย่างหนึ่งอย่างใดตามที่คณะกรรมการมอบหมาย(๕) ดำเนินการอื่นตามที่คณะรัฐมนตรีมอบหมายข้อ ๑๕ การปฏิบัติหน้าที่และค่าตอบแทนของคณะกรรมการรวมทั้งวาระการดำรงตำแหน่งและการพ้นจากตำแหน่งของกรรมการผู้ทรงคุณวุฒิ ให้เป็นไปตามระเบียบสำนักนายกรัฐมนตรีข้อ ๑๖ เมื่อครบกำหนดห้าปีนับแต่วันที่คำสั่งนี้ใช้บังคับให้คณะกรรมการยุทธศาสตร์ชาติตามกฎหมายว่าด้วยการจัดทำยุทธศาสตร์ชาติพิจารณาความจำเป็นและเหมาะสมเกี่ยวกับบทบาทหน้าที่และอำนาจของสำนักงานทั้งนี้ ในกรณีที่คณะกรรมการยุทธศาสตร์ชาติเห็นควรให้สำนักงานยุติบทบาทการดำเนินการให้ความในข้อ ๗ ถึงข้อ ๑๕ เป็นอันสิ้นสุดลง และให้สำนักงานคณะกรรมการพัฒนาระบบราชการเสนอแนวทางการดำเนินการเกี่ยวกับการโอนบุคลากรทรัพย์สินและหนี้ สินของสำนักงานไปยังหน่วยงานใดต่อคณะรัฐมนตรีเพื่อพิจารณา เมื่อคณะรัฐมนตรีมีมติเป็นประการใดให้ดำเนินการไปตามนั้นข้อ ๑๗ การโอนและการรับโอนตามข้อ ๒ ข้อ ๓ ข้อ ๔ และข้อ๕ ให้หน่วยงานที่เกี่ยวข้องดำเนินการให้แล้วเสร็จภายในสามสิบวันนับแต่วันที่คำสั่งนี้มีผลใช้บังคับข้อ ๑๘ ให้สำนักงานคณะกรรมการพัฒนาระบบราชการ สำนักงานคณะกรรมการข้าราชการพลเรือนสำนักงบประมาณและกระทรวงการคลัง สนับสนุนการดำเนินการตามคำสั่งนี้ ให้เป็นไปด้วยความเรียบร้อยในกรณีที่มีปัญหาหรืออุปสรรคในการดำเนินการให้เสนอนายกรัฐมนตรีเป็นผู้วินิจฉัยชี้ขาดข้อ ๑๙ ในกรณีที่เห็นสมควร นายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติเปลี่ยนแปลงคำสั่งนี้ได้ข้อ ๒๐[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๒๖ พฤศจิกายน พุทธศักราช๒๕๖๑พลเอก ประยุทธ์ จันทร์โอชาหัวหน้าคณะรักษาความสงบแห่งชาติวิวรรธน์/ธนบดี/จัดทำ๒๗ พฤศจิกายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๙๙ ง/หน้า ๓๖/๒๖ พฤศจิกายน ๒๕๖๑